CE
        
         (merke)
Store norske leksikon,Teknologi og industri,Teknologi
CE, produktmerking som bekrefter at et produkt er i samsvar med alle relevante EU-direktiver hva angår produktsikkerhet, vel å merke på produksjonstidspunktet. Merket sier forøvrig ikke noe om kvaliteten på produktet.
Produkter som faller inn under krav til CE-merking er blant annet elektriske apparater, leketøy, byggevarer, maskiner og personlig verneutstyr. CE-merking er en forutsetning dersom produktet fritt skal kunne omsettes innen EU/EØS-området (se EØS-avtalen).Merkingen kan stå direkte på produktet, eller som et påklistret eller vedheftet merkeskilt. Hvis dette ikke er mulig, kan CE-merkingen utføres på emballasjen eller på eventuelle følgedokumenter. Eksterne lenker Direktoratet for samfunnssikkerhet og beredskap: om CE-merking